
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 612 

21 Ιουλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Ορκωτών Ελεγκτών . 1 

Σύσταση και συγκρότηση επιτροπών - διαδικασία ανά¬ 
θεσης, επισκευής, συντήρησης, προμήθειας ανταλ¬ 
λακτικών, ελαστικών, λιπαντικών και λοιπών εξαρτη¬ 
μάτων για ία οχήματα του ΥΠΕΣΔΔΑ . 2 

Καθορισμός του δικαστικού καταστήματος στο οποίο 
θα λειτουργεί το Στρατοδικείο Ιωαννίνων . 3 


Παράταση της θητείας των Διοικητικών Συμβουλίων 
των Ανωνύμων Εταιρειών ΟΥΘ, ΟΑΘ και ΔΕΠΟΣ 4 
Καθορισμός των ενδεικτικών τιμών εμφιαλωμένων νε¬ 
ρών και αναψυκτικών ποτών ως ανωτάτων τιμών λια¬ 
νικής πώλησης. 5 

Προκήρυξη της θέσης του Διευθύνοντος Συμβούλου 
της Ανώνυμης Εταιρείας «ΔΗΜΟΣΙΑ ΕΠΙΧΕΙΡΗΣΗ 

ΠΟΛΕΟΔΟΜΙΑΣ ΚΑΙ ΣΤΕΓΑΣΗΣ- (ΔΕΠΟΣ) . 6 

Διορισμός Αναπληρωτή Δ/ντή του Ε.θ. 7 

Εκχώρηση αρμοδιότητων στους Προϊσταμένους Γενι¬ 
κών Διευθύνσεων του ΕΟΤ . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4268 (1) 

Ορισμός Ορκωτών Ελεγκτών. 

Ο Γ ΑΝΤΙΠΡΟΕΔΡΟΣ ΤΗΣ ΒΟΥΛΗΣ 
ΚΑΙ ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΛΕΓΧΟΥ 
ΑΡΘΡΟ 19 Ν.2429/1996 

Έχοντας υπόψη: 

α. Τις υπ' αριθ. 5587/4593/25.10.96, 5588/4594/ 
25.10.96 και 5589/4595/25.10.96 αποφάσεις του Προέ¬ 
δρου της Βουλής. 

β. Τις διατάξεις του άρθρου 24 παράγρ. 1 περίπτ. α' έως 
και ε' και των άρθρων 25 έως και 29/1996 (ΦΕΚ 155). 

γ. Την υπ’ αριθ. 61099/4.11.96 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

δ. Τις γραμμένες στον Προϋπολογισμό της Βουλής οικ. 
έτους 1997 πιστώσεις, αποφασίζουμε: 

Ορίζουμε, για τη διενέργεια λογιστικής ή οικονομικής 


πραγματογνωμοσύνης ή άλλων ελεγκτικών πράξεων προς 
υποβοήθηση του έργου της Επιτροπής Ελέγχου των υπό¬ 
χρεων δηλώσεων περιουσιακής κατάστασης κατά το άρ¬ 
θρο 24 παρ. 1 περιπτ. α’ έως και ε’ και άρθρο 25 του Ν. 
2429/96 τους παρακάτω 10 τακτικούς Ορκωτούς Ελεγ¬ 
κτές: 

Τολιόπουλος Ιωάννης 
Κουτσουλέντης Θεόδωρος 
Δηλάρης Θεόδωρος 
Κολλύρης Ευθύμιος 
Καπάνταης Εμμανουήλ 
Τρισμπιώτης Γεώργιος 
Καββαδίας Λεωνίδας 
Δανούσης Σωτήριος 
Παπαγεωργίου Κων/νος 
Πεταλάς Κων/νος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουλίου 1997 

Ο Γ ΑΝΤΙΠΡΟΕΔΡΟΣ ΤΗΣ ΒΟΥΛΗΣ 
ΚΑΙ ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΛΕΓΧΟΥ 
ΑΡΘΡΟ 19 Ν.2429/1996 

ΛΟΥΚΑΣ θ. ΑΠΟΣΤΟΛΙΔΗΓ 

- 4 - 

Αριθ. ΟΙΚ. 3936/16697 (2) 

Σύσταση και συγκρότηση επιτροπών - διαδικασία ανάθε¬ 
σης, επισκευής, συντήρησης, προμήθειας ανταλλακτι¬ 
κών, ελαστικών, λιπαντικών και λοιπών εξαρτημάτων 
για τα οχήματα του ΥΠΕΣΔΔΑ. 

Ο ΥΠΟΥΡΓΟΣ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των παραγράφων 5 και 6, του άρθρου 
19, του Ν. 2503/97 (ΦΕΚ 107/Α') “Οργάνωση, στελέ- 
χωση, διοίκηση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις*. 

2. Τις διατάξεις του άρθρου 27, του Ν. 2081/92 (ΦΕΚ 
154/Α') με το οποίο προστέθηκε άρθρο 29Α στο Ν. 1558/ 
1985 (ΦΕΚ 137/Α’), όπως το τελευταίο αυτό τροποποιή¬ 
θηκε με το άρθρο 1 του Ν. 2469/1997 (ΦΕΚ 38Α). 

3. Το Π.Δ. 373/1995 (ΦΕΚ 201 /Α) «Συγχώνευση των 

Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημίσιας Διοίκησης και Απο¬ 
κέντρωσης και καθορισμός των αρμοδιοτήτων του». 

4. Το Π.Δ. 400/1995 (ΦΕΚ 226/Α) «Σύσταση Γενικής 
Γραμματείας Δημόσιας Διοίκησης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης και καθορι¬ 
σμός των αρμοδιοτήτων της». 

5. Την απόφαση ΔΙΔΚ/Φ441/21566/10.10.1996 (ΦΕΚ 
932/Β) «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Συγκρότηση επιτροπών 

1. Η κατά τις διατάξεις της παρ. 5, του άρθρου 19, του 
Ν. 2503/1997 προβλεπόμενη πρώτη τριμελής επιτροπή, 
για την ανάθεση των εργασιών επισκευής, συντήρησης και 
προμήθειας υλικών και εξαρτημάτων που απαιτούνται για 
τη συντήρηση ή επισκευή των αυτοκινήτων - οχημάτων 
που ανήκουν στη δύναμη του Υπουργείου Εσωτερικών, 
Δημόσιας Διοίκησης και Αποκέντρωσης (ΥΠΕΣΔΔΑ), λει¬ 
τουργεί στη Γενική Γραμματεία Δημόσιας Διοίκησης 
(ΓΓΔΔ) και συγκροτείται από τρεις μόνιμους υπαλλήλους, 
του ΥΠΕΣΔΔΑ κλάδων ΠΕ, ΤΕ και ΔΕ, με ισάριθμους ανα¬ 
πληρωτές τους, με βαθμό Α, Β ή Γ, από τους οποίους ένας 
ορίζεται πρόεδρος της επιτροπής. 

2. Στην επιτροπή επιτρέπεται να ορίζονται ως μέλη, 
όταν πρόκειται για συντήρηση ή επισκευή μόνο θωρακι¬ 
σμένου μέρους ή αντικατάσταση θωρακισμένων εξαρτη¬ 
μάτων ή μερών των ειδικής κατασκευής (θωρακισμένων) 
αυτοκινήτων, δύο (2) ακόμη υπάλληλοι, με ειδικές γνώ¬ 
σεις, φορέων του δημοσίου τομέα, όπως αυτός προσδιο¬ 
ρίζεται στην παρ. 1 του άρθρου 14 του Ν. 2190/1994 
(ΦΕΚ 28Α). 

3. Γραμματέας της επιτροπής με τον αναπληρωτή του, 
ορίζεται υπάλληλος της ΓΓΔΔ του ΥΠΕΣΔΔΑ. 

4. Η Επιτροπή λειτουργεί σύμφωνα με τους γενικούς 
κανόνες που ισχύουν για τα συλλογικά όργανα. 

5. Η κατά τις διατάξεις της παρ. 5 του άρθρου 19 του Ν. 
2503/1997 προβλεπόμενη δεύτερη τριμελής επιτροπή 
για την παραλαβή των εργασιών συντήρησης, επισκευής 
καθώς και των ανταλλακτικών, ελαστικών, λιπαντικών και 
υλικών ή εξαρτημάτων των αυτοκινήτων - οχημάτων που 
ανήκουν στη δύναμη του ΥΠΕΣΔΔΑ λειτουργεί και συ¬ 
γκροτείται με τα οριζόμενα στις παρ. 1 - 4 της παρούσας 
απόφασης. 

6. Έργο της πρώτης επιτροπής είναι η ανάθεση της συ¬ 
ντήρησης και επισκευής των αυτοκινήτων - οχημάτων του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης και ιδιωτικά συνεργεία, όταν δεν είναι δυνατή η 
επισκευή τους από την αρμόδια οργανική μονάδα της 
ΓΓΔΔ (Τμήμα Επισκευών Αυτοκινήτων - Οχημάτων της 
Διεύθυνσης Κρατικών Αυτοκινήτων και Επικοινωνιών), κα¬ 
θώς και η προμήθεια των κάθε φύσεως υλικών, ανταλλα¬ 
κτικών, εξαρτημάτων και λοιπών ειδών, που απαιτούνται 
για την επισκευή αυτοκινήτων. 


7. Έργο της δεύτερης επιτροπής είναι η ποιοτική και 
ποσοτική παραλαβή των εργασιών συντήρησης - επι¬ 
σκευής καθώς και των ανταλλακτικών, ελαστικών, λιπαντι- 
κών και λοιπών υλικών και εξαρτημάτων τόσο αυτών που 
τοποθετούνται στα αυτοκίνητα - οχήματα από ιδιωτικά 
συνεργε ία όσο και αυτών που προμηθεύεται η αρμόδια ορ¬ 
γανική μονάδα της ΓΓΔΔ (Τμήμα Επισκευών Αυτοκινήτων 
και Επικοινωνιών), για τις ανάγκες της. 

Άρθρο 2 

Διαδικασία ανάθεσης, επισκευής, συντήρησης 
και προμήθειας εργασιών και υλικών 

Καθορίζουμε την εν γένει διαδικασία της ανάθεσης, 
επισκευής και συντήρησης καθώς και της προμήθειας 
ανταλλακτικών, ελαστικών, λιπαντικών και λοιπών εξαρτη¬ 
μάτων, που είναι αναγκαία για τα οχήματα που ανήκουν 
στο ΥΠΕΣΔΔΑ, ως κατωτέρω: 

α) Κάθε όχημα που έχει ανάγκη συντήρησης ή παρου¬ 
σιάζει βλάβη θα ματαφέρεται από τον οδηγό του στο 
Τμήμα Επισκευών Αυτοκινήτων - Οχημάτων της Διεύθυν¬ 
σης Κρατικών Αυτοκινήτων και Επικοινωνιών της Γενικής 
Γρσμματείας Δημόσιας Διοίκησης, όπου θα ελέγχεται από 
τεχνικό υπάλληλο ο οποίος θα ορίζεται από τον προϊστά¬ 
μενο του τμήματος αυτού. 

β) Το Τμήμα Επισκευών Αυτοκινήτων Οχημάτων, μετά 
την άφιξη αυτοκινήτου στο χώρο του, για τους ανωτέρω 
λόγους, είναι υποχρεωμένο να ενεργήσει τον κατάλληλο 
τεχνολογικό έλεγχο για τον εντοπισμό τυχόν βλαβών, τον 
προσδιορισμό των επισκευαστικών εργασιών που απαι¬ 
τούνται και τον καθορισμό των ανταλλακτικών ή εξαρτη¬ 
μάτων που θα τοποθετηθούν για τη συντή ρηση ή επισκευή 
του αυτοκινήτου. 

γ) Η συντήρηση ή η επισκευή που θα γίνεται στο Τμήμα 
Επισκευών Αυτοκινήτων - Οχημάτων θα καταγράφεται 
στην κάρτα του αυτοκινήτου που θα τηρείται στο τμήμα, 
καθώς και στο βιβλίο που φυλάσσεται στο αυτοκίνητο με 
τη φροντίδα του προϊσταμένου του Τμήματος. 

δ) Όταν η συντήρηση ή η επισκευή δεν είναι δυνατή από 
το Τμήμα Επισκευών Οχημάτων, θα καταγράφεται σε ημε¬ 
ρήσια κατάσταση συντήρησης - επισκευής, στην οποία θα 
καταχωρούνται περιληπτικά στοιχεία που θα αφορούν το 
είδος της συντήρησης ή επισκευής, οι απαιτούμενες ερ¬ 
γασίες, τα αναγκαιούντα κατά προσέγγιση ανταλλακτικό. 
Η κατάσταση αυτή θα υπογράφεται από ένα (1) τεχνικό 
υπάλληλο και τον προϊστάμενο του τμήματος. 

ε) Με βάση την παραπάνω κατάσταση ο προϊστάμενος 
της Δ/νσης Κρατικών Αυτοκινήτων & Επικοινωνιών, θα εκ¬ 
δίδει εντολές επισκευής οχήματος και προμήθειας ανταλ¬ 
λακτικών και λοιπών υλικών και εξαρτημάτων, οι οποίες θα 
παραδίδονται στην αρμόδια επιτροπή για την ανάθεση των 
εργασιών επισκευής - συντήρησης και προμήθειας υλι¬ 
κών. 

στ) Στις εντολές αυτές θα αναγράφονται εφόσον είναι 
δυνατό τα ανταλλακτικά που τυχόν θα απαιτούνται καθώς 
και οι εργασίες που θα γίνουν για την συντήρηση - επι¬ 
σκευή κάθε αυτοκινήτου. 

ζ) Η παραλαβή των εργασιών και των υλικών (ανταλλα¬ 
κτικών - ελαστικών - λιπαντικών και λοιπών υλικών ή 

εξαρτημάτων) γίνεται κάθε φορά από τη δεύτερη επι¬ 
τροπή της παρ.5 του άρθρου 1 της παρούσας απόφασης. 

η) Η αρμόδια πρώτη επιτροπή της παρ. 1 του άρθρου 1 
της παρούσας απόφασης, εφόσον η αξία επισκευής - συ¬ 
ντήρησης καθώς και η αξία των απαιτούμενων ανταλλακτι¬ 
κών, ελαστικών, λιπαντικών και λοιπών υλικών ή εξαρτη¬ 
μάτων δεν υπερβαίνει κάθε φορά, κατά περίπτωση και 
κατά αυτοκίνητο τα τρία εκατομμύρια (3.000.000) δρχ. για 
τα συμβατικά και έξι εκατομμύρια (6.000.000) δρχ. για τα 
ειδικής κατασκευής (θωρακισμένα) συμπεριλαμβανομέ¬ 
νου και του Φ.Π.Α., μετά από τεκμηριωμένη εισήγηση η 
οποία θα αναγράφεται στο σχετικό πρακτικό της, θα προ¬ 
βαίνει κατόπιν διαπραγμάτευσης στην ανάθεση των επι- 
σκευαστικών εργασιών, ή εργασιών συντήρησης και της 
προμήθειας των απαιτούμενων ανταλλακτικών, λιπαντι- 
κών ελαστικών και λοιπών υλικών και εξαρτημάτων σε ιδι¬ 
ωτικό συνεργείο κατά παρέκκλιση των κειμένων διατά¬ 
ξεων (χωρίς δηλ. να εφαρμόζονται οι κείμενες διατάξεις 
περί δημοσίου λογιστικού, του νόμου περί προμηθειών 
του δημοσίου κλπ). 

θ) Σε περίπτωση βλάβης οχήματος που κινείται εκτός 
έδρας ο οδηγός του είναι υποχρεωμένος να ειδοποιήσει 
τηλεφωνικά της Υπηρεσία του, η οποία οφείλει να προβεί 
στις περαιτέρω ενδεικνυόμενες ενέργειες. Σε περίπτωση 
αδυναμίας επισκευής του εν λόγω αυτοκινήτου στην πε¬ 
ριοχή όπου έπαθε βλάβη, θα ειδοποιείται εταιρεία οδικής 
βοήθειας για την μεταφορά στην έδρα του. 

ι) Η κατά την παρ. 1 του άρθρου 1 της παρούσας απόφα¬ 
σης κατά την ανάθεση της συντήρησης - επισκευής ή αντι¬ 
κατάστασης ανταλλακτικών και εξαρτημάτων, ιδία των 
θωρακισμένων αυτοκινήτων, δύναται κατά την κρίση της 
να λαμβάνει εγγυητική επιστολή καλής εκτέλεσης σε πο¬ 
σοστό 5% επί της συνολικής αξίας της επισκευής του αυ¬ 
τοκινήτου (εργασία - ανταλλακτικά) καθώς και εγγυητική 
επιστολή καλής λειτουργίας σε ποσοστό 10% επί της συ¬ 
νολικής αξίας της επισκευής του αυτοκινήτου (εργασία και 
ανταλλακτικά), όταν η αξία των επισκευαστικών εργασιών 
και των ανταλλακτικών κατά περίπτωση, κάθε φορά και 
κατά αυτοκίνητο, υπερβαίνουν το 50% των ποσών της 
παρ. η' του παρόντος άρθρου. 

ια) Κατά την ανάθεση της συντήρησης - επισκευής αυ¬ 
τοκινήτου - οχήματος, εφόσον ζητείται εγγυητική επι¬ 
στολή καλής λειτουργίας του, θα πρέπει να καθορίζεται με 
το πρακτικό της αρμόδιας επιτροπής η διάρκεια αυτής, η 
οποία δύναται να είναι χρονική ή χιλιομετρική και θα υπο¬ 
λογίζεται από την ημερομηνία παραλαβής του αυτοκινή¬ 
του. 

β) Τα απαιτούμενα δικαιολογητικά για τη νομιμοποί¬ 
ηση των δαπανών είναι: 

α) Οι εντολές συντήρησης - επισκευής του Προϊσταμέ¬ 
νου της Δ/νσης Κρατικών Αυτοκινήτων και Επικοινω¬ 
νιών. 

β) Το πρακτικό ανάθεσης της συντήρησης - επισκευής 
και προμήθειας υλικών της πρώτης επιτροπής. 

γ) Το πρακτικό παραλαβής της δεύτερης επιτροπής. 

δ) Τα σχετικά τιμολόγια. 


ιδ) Η απόφαση αυτή δεν ισχύει για δαπάνες, για τις 
οποίες δόθηκαν εντολές για την πραγματοποίησή τους, 
ως την έναρξη ιοχύος της. 

Αρθρο 3 
Ισχύς 

Η ισχύς της παρούσας αρχίζει δεκαπέντε (15) ημέρες 
μετά τη δημοσίευσή της στην Εφημερίδα της Κυβερνή- 
σεως, με εξαίρεση τον ορισμό των προέδρων και μελών 
των επιτροπών που γίνεται, ως την έναρξη ισχύος της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1997 

Ο ΥΦΥΠΟΥΡΓΟΣ 

ΑΝΑΣΤ. ΜΑΝΤΕΛΗΣ 
-♦- 

Αριθ. Φ.454-4/13381 /Σ. 120 (3) 

Καθορισμός του δικαστικού καταστήματος στο οποίο θα 
λειτουργεί το Στρατοδικείο Ιωαννίνων 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 169 παρ. 1 εδ. α του Στρατιωτικού Ποινι¬ 
κού Κώδικα (Κυρωτικός Ν. 2287/95, ΦΕΚ Α', 20/95). 

β. Το άρθρο 29Α’ του Ν. 1558/85 «Κυβέρνηση και κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α’ 154/92). 

γ. Το υπ’ αριθ. 83/97 Προεδρικό Διάταγμα «Ίδρυση 
Στρατοδικείου στα ιωάννινα», ΦΕΚ Α’ 72/97. 

δ. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε ως δικαστικό κατάστημα, στο οποίο θα 
λειτουργεί το Στρατοδικείο Ιωαννίνων, το στρατιωτικό κτί¬ 
ριο που ευρίσκεται στην οδό Ελευθερίου Βενιζέλου 1, στα 
Ιωάννινα. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουλίου 1997 

Ο ΥΠΟΥΡΓΟΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-«- 

Αριθ. Φ 23777/ΔΕΚΟ/197 (4) 

Παράταση της θητείας των Διοικητικών Συμβουλίων των 

Ανωνύμων Εταιρειών ΟΥΘ, ΟΑΘ και ΔΕΠΟΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΠΕΡΙΒ/ΝΤΟΣ, ΧΩΡΟΤΑΞΙΑΣ, 

ΚΑΙ ΔΗΜΟΣΙΩΝ ΕΡΓΩΝ, ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 6 παραγρ. 4 του Ν. 2414/ 

1996 «Εκσυγχρονισμός των Δημοσίων Επιχειρήσεων και 
Οργανισμών και άλλες διατάξεις» (ΦΕΚ Α' 135). 

2. Τις διατάξεις των Π.Δ. 156 (ΦΕΚ 132/Α/25.6.97), 
157 (ΦΕΚ 133/Α/25.6.97), 158 (ΦΕΚ 134/Α/25.6.97) 

περί μετατροπής των ΟΥΘ, ΟΑΘ και ΔΕΠΟΣ σε Ανώνυμες 
Εταιρείες. 

3. Την Απόφαση υπ’ αριθμ. 52132/14.10.94 (ΦΕΚ 
1 44/94) των Υπουργών Εσωτερικών, Εθνικής Οικονομίας 
και Μακεδονίας-Θράκης σχετικό με τον ορισμό των μελών 
του Δ.Σ. του ΟΥΘ. 

4. Την Απόφαση υπ’ αριθ. 996/23.5.96 (ΦΕΚ 198/95) 
των Υπουργών Εσωτερικών, Δημ. Διοίκησης και Αποκέ¬ 
ντρωσης, Εθνικής Οικονομίας και Μακεδονίας θρόκης, 
σχετικό με την ανασυγκρότηση του Διοικητικού Συμβου¬ 
λίου του ΟΑΘ. 

5. Την Απόφαση υπ’ αριθμ. 653/128/29.1.97 (ΦΕΚ 
49/Β) Περιβάλλοντος, Χωροταξίας και Δημοσίων Έργων 
περί ορισμού των μελών του Δ.Σ. της ΔΕΠΟΣ όπως τροπο¬ 
ποιήθηκε με την απόφαση 7601/1495/2/4/97 (ΦΕΚ 
258/Β). 

6. Την αδυναμία άμεσης εκλογής και συγκρότησης των 
Διοικητικών Συμβουλίων των ΟΥΘ, ΟΑΘ και ΔΕΠΟΣ σύμ¬ 
φωνα με τις διατάξεις του Ν. 2414/96. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού και 
του προϋπολογισμού των Δ. Επιχειρήσεων ΟΥΘ, ΟΑΘ και 
ΔΕΠΟΣ, αποφασίζουμε: 

Παρατείνουμε την θητεία των υφιστάμενων Διοικητικών 
Συμβουλίων των Οργανισμών ΟΥΘ Α.Ε., ΟΑΘ Α.Ε. και ΔΕ¬ 
ΠΟΣ Α.Ε. τα οποία θα συνεχίσουν να ασκούν τα καθήκο- 
ντά τους, μέχρι την εκλογή νέων Διοικητικών Συμβουλίων 
σύμφωνα με τις διατάξεις του Ν. 2414/1996 και των Π.Δ. 
μετατροπής των εν λόγω επιχειρήσεων σε Ανώνυμες Εται¬ 
ρείες και σε κάθε περίπτωση για χρονικό διάστημα όχι με¬ 
γαλύτερο των τεσσάρων μηνών από την δημοσίευση των 
ως άνω Προεδρικών Διαταγμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡ/ΝΤΟΣ, ΧΩΡ/ΞΙΑΙ & Δ. ΕΡΓΩΝ 

Γ. ΠΑΠΑΝΤΩΝίΟΥ Κ. ΛΑΛΙΩΤΗΣ 

ΜΑΚΕΔΟΝΙΑΣ-ΘΡΑΚΗΣ 

Φ. ΠΕΤΣΑΛΝΙΚΟΣ 

-♦- 

Αριθ. Α2-3022 < 5 ) 

Καθορισμός των ενδεικτικών τιμών εμφιαλωμένων νερών 
και αναψυκτικών ποτών ως ανωτάτων τιμών λιανικής 
πώλησης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το ΝΔ 136/46 «Περί Αγορσνομικού Κώδικος», όπως 
τροποποιήθηκε και ισχύει. 

4. Την ΑΔ 14/89 «Κωδικοποίηση Αγορανομικών Διατά¬ 
ξεων, εκδοθεισών μέχρι την 16.2.89», όπως τροποποιή¬ 
θηκε και ισχύει. 

5. Την ΑΔ 2/97, σχετικά με αναγραφή των ενδεικτικών 


τιμών στις συσκευοσίες των εμφιαλωμένων νερών και 
αναψυκτικών ποτών. 

6. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης». 

7. Την κοινή απόφαση 114/4.10.96 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοϊδη». 

8. Την ανάγκη διασφάλισης των συμφερόντων του κα¬ 
ταναλωτικού κοινού και τους λόγους που επιβάλλουν τη 
λήψη του μέτρου για την προστασία του δημοσίου συμφέ¬ 
ροντος. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 

10. Την με αριθμό 485/4.4.97 παρασχεθείσα Γνωμοδό¬ 
τηση από την Επιτροπή Ανταγωνισμού, σύμφωνα με την 
οποία η ανώτατη ενδεικτική τιμή θεωρείται επιτρεπτή και 
σύννομη βάσει του Δικαίου του Ανταγωνισμού, αποφασί¬ 
ζουμε: 

Άρθρο 1 

Μετά την παράγραφο 5 του άρθρου 67α του κεφαλαίου 
3 της Α Δ. 14/89, όπως προστέθηκε με την Α Δ 2/97, 
προστίθεται παράγραφος 6 που έχει ως ακολούθως: 

«6. Οι ενδεικτικές τιμές λιανικής πώλησης των εμφια¬ 
λωμένων νερών και αναψυκτικών γενικά, που αναφέρο- 
νται στην παράγραφο 1 του παρόντος, ισχύουν ως ανώτα¬ 
τες όταν τα ανωτέρω είδη διατίθενται προς τους κατανα¬ 
λωτές από κυλικεία, καντίνες, μπαρ και πωλητές που βρί¬ 
σκονται: 

α) στα αεροδρόμια, σιδηροδρόμους και ακτοπλοϊκά επι¬ 
βατικά σκάφη 

β) αρχαιολογικούς και αθλητικούς χώρους. 

Οι ανωτέρω επιχειρήσεις και πωλητές υποχρεοΰνται 
όπως, όλες τις ημέρες και ώρες λειτουργίας των καταστη¬ 
μάτων τους, κατέχουν και διαθέτουν στο καταναλωτικό 
κοινό εμφιαλωμένα νερά και αναψυκτικά ποτά γενικά. 

Οι παραπάνω ανώτατες τιμές δεν αφορούν τις επιχειρή¬ 
σεις που διαλαμβάνονται στην παράγραφο 5 του παρόντος 
άρθρου». 

Άρθρο 2 

1. Οι παραβάτες της παρούσας που ισχύει σε όλη τη 
χώρα από την επομένη της ανακοινώσεώς της στον ημε¬ 
ρήσιο τύπο διώκονται και τιμωρούνται σύμφωνα με τον 
ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 16 Ιουλίου 1997 

Ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 

Αριθ. 22171/7071 (6) 

Προκήρυξη της θέσης του Διευθύνοντος Συμβούλου της 
Ανώνυμης Εταιρείας «ΔΗΜΟΣΙΑ ΕΠΙΧΕΙΡΗΣΗ ΠΟΛΕ¬ 
ΟΔΟΜΙΑΣ ΚΑΙ ΣΤΕΓΑΣΗΣ» (ΔΕΠΟΣ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα». 

2. Του άρθρου 22 του Ν. 2362/95 «Περί Δημοσίου Λογι¬ 
στικού, Ελέγχου και Δαπανών του Κράτους και άλλες δια¬ 
τάξεις». 

3. Των άρθρων 6 και 7 του Ν. 2414/1996 (Α 135/96) 
«Εκσυγχρονισμός των Δημοσίων Επιχειρήσεων και Οργα¬ 
νισμών και άλλες διατάξεις». 

4. Του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

5. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας». 

6. Του Π.Δ. 51/1988 (Α' 19) Περί Οργανισμού του 
Υπουργείου ΠΕΧΩΔΕ. 

7. Του Π.Δ. 158/1997 (ΦΕΚ 134/Α/25.6.97) «Μετα¬ 
τροπή της Δημόσιας Επιχείρησης Πολεοδομίας και Στέγα¬ 
σης (ΔΕΠΟΣ) σε Ανώνυμη Εταιρεία και έγκριση του κατα¬ 
στατικού αυτής». 

8. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού της 
ΔΕΠΟΣ, οικονομικού έτους 1997, το ύψος της οποίας δεν 
μπορεί να καθορισθεί σ' αυτό το στάδιο, αποφασί¬ 
ζουμε: 

Προκηρύσουμε την θέση του Διευθύνοντος Συμβούλου 
της Ανωνύμου Εταιρείας «Δημόσια Επιχείρηση Πολεοδο¬ 
μίας και Στέγασης (ΔΕΠΟΣ Α.Ε.) με τους ακόλουθους 
όρους και προϋποθέσεις: 

1. Η θητεία του Διευθύνοντος Συμβούλου είναι πενταε¬ 
τής. 

2. Ο Διευθύνων Σύμβουλος είναι μέλος του Διοικητικού 
Συμβουλίου (Δ.Σ.) της ΔΕΠΟΣ και η ιδιότητά του δεν είναι 
ασυμβίβαστη με την ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατά¬ 
ληψη της θέσης είναι τα εξής: 

α) Πτυχίο Ανωτάτου Εκπαιδευτικού Ιδρύματος (ΑΕΙ) της 
ημεδαπής ή ισότιμο της αλλοδαπής. 

β) Πενταετής εμπειρία σε θέση σημαντικής ευθύνης και 
απαιτήσεων στο Δημόσιο ή τον Ιδιωτικό τομέα. 

γ) Αρίστη γνώση της Ελληνικής και Αγγλικής γλώσ¬ 
σας. 

Λεπτομερή βιογραφικά σημειώματα, τίτλοι σπουδών και 
άλλα δικαιολογητικά θα υποβληθούν ή θα αποσταλούν με 
συστημένη επιστολή στη Δ/νση Διοικητικού του ΥΠΕ- 
ΧΩΔΕ (Αμαλιάδος 17). 

Η διαδικασία επιλογής ανατίθεται στον Υπουργό Εθνι¬ 
κής Οικονομίας και στον Υπουργό ΠΕΧΩΔΕ και θα ολο¬ 
κληρωθεί μέχρι τέλος του 1997, οπότε και θα επακολου¬ 
θήσει η έκδοση της κοινής υπουργικής απόφασης ορισμού 
(παρ. 2 άρθρου 6 Ν. 2414/1996). 


Η απόφαση να δημοσιευτεί στην Εφημερίδα της Κυ- 
βερνήσεως. 

Αθήνα, 18 Ιουλίου 1997 
οι υπουργοί 

ΕΘΝΙΚΗΣ ΟΙΚΟΝΟΜΙΑΣ ΠΕΡ/ΗΤΟΣ, ΧΩΡ/ΞΙΑΪ & Α. ΕΡΓΩΝ 

Γ. ΠΑΠΑΝΤΏΝΙΟΥ Κ. ΛΑΛ1ΩΤΗΣ 

- ♦ - 

Αριθ. ΥΠΠΟ/ΔΙΟΙΚ/Β/35316 (7) 

Διορισμός Αναπληρωτή Δ/ντή του Ε.θ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα». 

2. Τις διατάξεις των αρ. 1 και 3 παρ. 15 του Ν. 2273/94 
(ΦΕΚ 233/Α/27.12.94) «Εθνικό θέατρο. Κρατικό θέατρο 
Β. Ελλάδος και άλλες διατάξεις». 

3. Την αρ. 13/1995 πράξη του Υπουργικού Συμβουλίου 
«Έγκριση πλήρωσης θέσεων Διευθυντών και Αναληρωτών 
Δ/ντών Ν.Π.Ι.Δ. εποπτευομένων από το ΥΠΠΟ». 

4. Την από 17.6.97 αίτηση παραίτησης του Αναπλη¬ 
ρωτή Δ/ντή του Εθνικού θεάτρου Γεωργίου Ορψανου- 
δάκη και το απόσπασμα πρακτικού της αρ. 51 /17.6.67 συ¬ 
νεδρίασης του Δ.Σ. του Εθνικού θεάτρου. 

5. Την αρ. 34069/11.7.97 απόφαση του Υπουργού Πο¬ 
λιτισμού «Αποδοχή παραίτησης Αναπληρωτή Δ/ντή του 
Ε.θ.», αποφασίζουμε: 

Διορίζουμε τον Κωνσταντίνο Οικονόμου του Αγγέλου, 
Δικηγόρο, ως Αναπληρωτή Διευθυντή του Εθνικού θεά¬ 
τρου (ΝΠΙΔ που εποπτεύεται από το ΥΠΠΟ), ο οποίος θα 
επικουρεί και αναπληρώνει στα καθήκοντά του τον Καλλι¬ 
τεχνικό Διευθυντή του εν λόγω θεάτρου κατά τα οριζό¬ 
μενα στην παρ. 15 του αρ. 3 του Ν. 2273/94. 

Η Θητεία του ανωτέρω θα διαρκέσει μέχρι τη λήξη της 
θητείας του καλλιτεχνικού Δ/ντή του εν λόγω θεάτρου 
(Λήξη θητείας Καλ/κοϋ Δ/ντή 10.1.99). 

Ως προς της αποδοχές - καθώς και τα κάθε είδους επι¬ 
δόματα και προσαυξήσεις - του ανωτέρω θα εφαρμοστούν 
το οριζόμενα στην αρ. 2001623/136/0022/28.2.95 κοινή 
υπουργική απόφαση. 

Η δαπάνη μισθοδοσίας του θα βαρύνει τον Προϋπολογι¬ 
σμό του Εθνικού θεάτρου που επιχορηγείται από τον τα¬ 
κτικό Προϋπολογισμό του ΥΠΠΟ. 

Η απόφαση αυτή να δημόσιευθεί στην Εφημερίδα της 

Κυβέρνησεως. 

Αθήνα, 17 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

- 4 -- 

Αριθ. 501781 

Εκχώρηση αρμοδιότητων στους Προϊσταμένους Γενικών 
Διευθύνσεων του ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

Έχοντας υπόψη: 

α. Τις διατάξεις του άρθρου 1, παρ. 6, περιπτ. (θ) του Ν. 
2160/1993 (ΦΕΚ 118/Α). 

β. Το Π.Δ. 884/76 «περί Κανονισμού Διαρθρώσεως των 
Υπηρεσιών και καταστάσεως του προσωπικού του ΕΟΤ 
όπως ισχύει σήμερα». 

γ. Τις διατάξεις του άρθρου 29Α του Ν. 1558/1985 
(ΦΕΚ 137/Α/1985) «Κυβέρνηση και κυβερνητικά όρ¬ 
γανα», όπως προστέθηκε με το άρθρο 27 του Ν. 2081/ 
1992 (ΦΕΚ 154 Α/1992). 

δ. Τις διατάξεις του άρθρου 81 του Ν. 1982/90 «για τον 
εκσυγχρονισμό και την ανάπτυξη και άλλες διατάξεις». 

ε. Το Ν. 206/92 «περί ρυθμίσεως θεμάτων οργάνωσης 
και προσωπικού της Δημόσιας Διοίκησης και άλλες διατά¬ 
ξεις». 

στ. Το Π.Δ. 475/90 «περί σύστασης Γενικών Διευθύν¬ 
σεων στον ΕΟΤ». 

ζ. Το Π.Δ. 193/91 «περί τροποποίησης του Προεδρικού 
Διατάγματος 475/90». 

η. Τις διατάξεις του από 25.9-5.10.97 Β.Δ. «περί εγκρί- 
σεως του Κανονισμού διενέργειας μισθώσεων, εκμισθώ- 
σεων, προμηθειών κλπ υπό του ΕΟΤ». 

θ. Τις διατάξεις του από 24/29 Απρ. 1952 Β.Δ. «περί 
εγκρίσεως του Οικονομικού Κανονισμού του ΕΟΤ». 

ι. Τον Κανονισμό εκτελέσεως έργων του ΕΟΤ. 

ία. Την ανάγκη μεταβίβασης αρμοδιοτήτων του Γενικού 
Γραμματέα στους καθ' ύλην αρμόδιους Προϊσταμένους 
Γενικών Διευθύνσεων του ΕΟΤ, με σκοπό την ταχύτερη 
περαίωση του διοικητικού έργου και την εξυπηρέτηση των 
συναλασσομένων. 

ια. Το γεγονός ότι από την παρούσα απόφαση δεν προ- 
καλείται δημόσια δαπάνη, αποφασίζουμε: 

1. Μεταβιβάζουμε στους καθ' ύλην αρμόδιους Προϊστα¬ 
μένους Γενικών Διευθύνσεων του ΕΟΤ την άσκηση των 
κατωτέρω αρμοδιοτήτων μας, όπως αυτές αναγράφονται 
αναλυτικά κατωτέρω: 

- Την υπογραφή προς το Υπηρεσιακό Συμβούλιο καταρ- 
τισθέντων πινάκων προακτέων και την κύρωση αυτών. 

- Την υπογραφή αδειών Προϊσταμένων Τμημάτων. 

- Τις αποφάσεις μετακινήσεων εκτός έδρας των υπηρε- 
τούντων στις Γ ενικές Διευθύνσεις Διευθυντών και Τμημα- 
ταρχών καθώς και την έγκριση του προγράμματος των με¬ 
τακινήσεων εκτός έδρας των λοιπών υπαλλήλων. 

- Τις πειθαρχικές αποφάσεις και πράξεις πειθαρχικής 
διαδικασίας, όπως αυτές προβλέπονται από τον Υπαλλη¬ 
λικό Κώδικα και το Π.Δ. 410/1988 με εξαίρεση την ορι¬ 
στική απόλυση. 

- Τις απαντήσεις σε ερωτήματα, αναφορές και καταγ¬ 
γελίες πολιτών κατά πράξεων ή παραλείψεων οργάνων 
του ΕΟΤ. 

- Την υπογραφή εγγράφων προς Υπηρεσίες σχετικά με 
θέματα που άπτονται της αρμοδιότητάς τους. 

- Την υπογραφή νομικών ερωτημάτων προς τον Νομικό 
Σύμβουλο του ΕΟΤ. 

- Την υπογραφή όλων των εκτελεστικών πράξεων της 
αρμοδιότητάς τους, σύμφωνα με τον νόμο. 

- Την υπογραφή εκτελεστικών πράξεων που εκδίδονται 
σε εκτέλεση δικαστικών ή διαιτητικών αποφάσεων ή σε 
εκπλήρωση συμβατικών υποχρεώσεων. 

- Την έγκριση παράτασης απόδοσης λογαριασμού υπο¬ 
λόγων. 

- Την υπογραφή κάθε διοικητικής πράξης που αφορά την 
ανέγερση και λειτουργία των εγκαταστάσεων διαμονής 


και εστιάσεως (άρθρο 11 του Π.Δ. 884/76) όπως ισχύει, 
σύμφωνα με την εκάστοτε ισχύουσα νομοθεσία. 

- Την υπογραφή κάθε διοικητικής πράξης που αφορά 
την λειτουργία τουριστικού γραφείου ή άσκηση τουριστι¬ 
κού επαγγέλματος (άρθρο 12 του Π.Δ. 884/76) όπως 
ισχύει, σύμφωνα με την εκάστοτε ισχύουσα νομοθεσία. 

- Τον ορισμό Υπηρεσίας Επιβλέψεως Έργων. 

- Την έγκριση πρωτοκόλλων προσωρινής και οριστικής 
παραλαβής έργων. 

Έγκριση δαπάνης για καταχωρήσεις και δημοσιεύσεις 
διαφημιστικού περιεχομένου σε έντυπα της ημεδαπής ή 
αλλοδαπής ανεξαρτήτως ποσού και όχι πέραν των τεσσά¬ 
ρων εκατομμυρίων (4.000.000) δραχμών ετησίως. 

- Την υπογραφή αποφάσεων εγκρίσεως δαπάνης, πλην 
της περιπτ. θ της παρ. 3 του αρθρ. 1 του Ν. 2160/1993 
(ΦΕΚ 118/17/19.7.93), μέχρι του ποσού των τεσσάρων 
εκατομμυρίων (4.000.000) δραχμών ετησίως. 

- Τις εγκρίσεις δαπανών επισκευής - συντήρηση ς μέχρι 
ύψος 20 εκ. δρχ. εφόσον υπέρχει αρχική έγκριση Δ.Σ. 
ΕΟΤ. 

- Την κατάπτωση εγγυητικών επιστολών γραφείων γε¬ 
νικού τουρισμού, καθώς και διαγωνισμών προμηθειών, 
αγορών, μισθώσεων και εκμισθώσεων ακινήτων. 

- Την επικύρωση πινάκων επιτυχόντων Διπλωματικών 
Εξετάσεων Σχολών Ξεναγών. 

- Τον ορισμό υπολόγων μέχρι του ποσού των 2.000.000 
δρχ. (δύο εκατομμυρίων). 

- Την άσκηση αρμοδιότητας για την υπογραφή αποφά¬ 
σεων βεβαίωσης οφειλών στο Δημόσιο Ταμείο. 

- Τις αποφάσεις πρόσληψης εποχιακού προσωπικού με 
σχέση εργασίας ιδιωτικού δικαίου ορισμένου χρόνου για 
κάλυψη εποχιακών αναγκών, μετά την ολοκλήρωση της 
σχετικής διαδικασίας από το ΑΣΕΠ. 

- Την υπογραφή αδειών Προϊσταμένων Δ/νσεων, με 
εξαίρεση την άδεια του Νομικού Συμβούλου. 

- Τις αποφάσεις επιβολής διοικητικών κυρώσεων σε 
τουριστικές επιχειρήσεις (όπως, ξεν/χεία, ενοικιαζόμενα 
δωμάτια, 03Γπρίη9δ, τουριστικά γραφεία κλπ). 

- Εγκρίσεις συμμετοχών σε εκθέσεις - εκδηλώσεις 
ημεδαπής και αλλοδαπής και εκτελέσεων των απαραίτη¬ 
των εργασιών περιπτέρων, βιτρινών κλπ. εντός του εγκε¬ 
κριμένου προϋπολογισμού Δημοσίων Σχέσεων Γραφ. 
Εξωτερικού και μέχρι του ποσού των 5.000.000 δρχ. 

- Την υπογραφή διακηρύξεων, δημοπρασιών καθώς και 
των διαβιβαστικών εγγράφων προς τις εφημερίδες για τη 
δημοσίευση των περιλήψεων, με την προϋπόθεση ότι 
υπάρχει εγκεκριμένη πίστωση στην ετήσια ΣΑΕ. 

- Την υπογραφή αποφάσεων συγκρότησης επιτροπών 
παραλαβής έργων, σύμφωνα με την εκάστοτε ισχύουσα 
νομοθεσία. 

- Τις αποφάσεις εγκρίσεως Μελετών των υπό Δημο- 
πράτηση Έργων. 

- Την υπογραφή κάθε είδους συμβάσεων του ΕΟΤ, 
ανεξαρτήτως ποσού, με εξαίρεση τις συμβάσεις μισθώ¬ 
σεων και παραχωρήσεων. 

2. Διευκρινίζεται ότι οι ανωτέρω μεταβιβαζόμενες αρ¬ 
μοδιότητες μπορούν να ασκούνται παράλληλα μόνο από 
τον Γενικό Γραμματέα του ΕΟΤ, πλη των κατωτέρω: 

- Την υπογραφή αδειών Προϊσταμένων Τμημάτων. 

- Τις απαντήσεις σε ερωτήματα, αναφορές και κα¬ 
ταγγελίες πολιτών κατά πράξεων, ή παραλήψεων οργά¬ 
νων του ΕΟΤ. 

- Την υπογραφή εγγράφων προς Υπηρεσίες σχετικά με 
θέματα που άπτονται της αρμοδιότητάς τους. 


4. Η απόφαση αυτή να δη μοσιευτεΐ στην Εφημερίδα της 
Κυβερνήσεως. 

Αθήνα, 14 Ιουλίου 1997 

Ο Γενικός Γραμματέας 
ΝΙΚΟΣ ΣΚΟΥΛΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΕΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαο. Όλγας 188, 1ος ορ.-ΤΧ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

. Κορίνθου 327 Τ.Κ. 262 23 224581 

-ΓΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


• Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ - Από 16 σελίδες και άνωπροσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ- 

2.500 

δρχ- 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

)> 

500 


Δ' (Απαλλοτριώσεις, πολεοδομία κτλ.) 

50.000 

» 

2.500 


Αναπτυξιακών Πράξεων (Τ.Α.Π,Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

» 

Παράρτημα (Πίνακες επιτυχόντων διαγωνισμών) 

5.000 

» 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

1» 

500 

►» 

Ανώτατου Ειδικού Δικαστηρίου (Α.Ε.Δ.) 

3.000 

» 

150 

»► 

Ανωνύμων Εταιρειών & Ε.Π.Ε. 

250.000 

Μ 

12,500 

Μ 

Προκηρύξεων Α.Σ.Ε.Π. 

10.000 

Μ 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

»> 

10.000 

» 1 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχριτον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι ιιττηρεσίες κοινού λειτουργούν καθημερινό από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















